31. ΑΠΟΦΑΣΗ ΥΠΟΥΡΓΟΥ ΕΜΠΟΡΙΚΗΣ ΝΑ ΥΤΙΛΙΑΣ Αριθ. 1117.3-2.2(1)/1/94 της 16 Μαΐου/13 Ιουν. 1994 (ΦΕΚ Β΄  439) Καθορισμός δικαιωμάτων του Ναυτικού Επιμελητηρίου Ελλάδος για την έκδοση Πιστοποιητικού Εκτίμησης Πλοίων. Έχοντας υπόψη: α)Τις διατάξεις του άρθρ. 27 (παρ. 1δ και 2) του Κ.Ν. 4512/1966 (Β.Δ. 887/27.9.66 «περί κωδικοποιήσεως των περί Ναυτικού Επιμελητηρίου της Ελλάδος ισχυουσών διατάξεων», ΦΕΚ 231/Α΄/66). β)Τις διατάξεις του άρθρ. 4 παρ. 1στ. του Νόμ. 2081/2 «Ρύθμιση του θεσμού των Επιμελητηρίων, τροποποίηση των διατάξεων του Νόμ. 1712/1987 για τον εκσυγχρονισμό των επαγγελματικών οργανώσεων των εμπόρων, βιοτεχνών και λοιπών επαγγελματιών και άλλες διατάξεις» (ΦΕΚ 154/Α΄/ 1992). γ)Την με αριθ. 117.3-2.2.(1)/1/90/28.8.90 απόφαση ΥΕΝ «Περί καθορισμού δικαιωμάτων του ναυτικού Επιμελητηρίου Ελλάδος για την έκδοση πιστοποιητικών ή άλλων εγγράφων». δ)Το αριθ. 1915/11.4.94 έγγραφο του Ν.Ε.Ε. με το οποίο μας διαβιβάστηκε απόσπασμα της 4ης/31.3.94 Συνεδρίασης της Διοικούσας Επιτροπής του ΝΕΕ. ε)Το γεγονός ότι από τις διατάξεις της παρούσας απόφασης δεν προκαλείται δαπάνη σε βάρος του κρατικού προϋπολογισμού, αποφασίζουμε: 1.Αποδεχόμεθα την πρόταση της Διοικούσας Επιτροπής του Ναυτικού Επιμελητηρίου της Ελλάδας, που λήφθηκε κατά την 4η συνεδρίαση της 31.3.94, ύστερα από εξουσιοδότηση του Διοικητικού Συμβουλίου, και αναπροσαρμόζουμε τα δικαιώματα του ΝΕΕ για την έκδοση πιστοποιητικών εκτίμησης πλοίων και τροποποιούμε το εδάφ. 1 της παρ. Α΄ της με αριθ. 1117.3-2.2(1)/1/90/28.8.90 απόφασης ΥΕΝ όπως πιο κάτω. Α.1.Εκτιμήσεις πλοίων (Α)Για τα Φορτηγά Πλοία γενικά: (1)Για πλοία χωρίς χωρητικότητα και μέχρι 200 κοχ δρχ. 40.000 (2) Από 201-3000 κοχ  » 45.000 (3) Από 3001-10000 κοχ  » 65.000 (4) Από 10001-20000 κοχ  » 85.000 (5) Από 20001-40000 κοχ  » 105.000 (6) Από 40001-80000 κοχ  » 125.000 (7) Από 80001 κοχ και άνω  » 145.000 (Β) Για τα Επιβατικά Πλοία γενικά (1)Για πλοία χωρίς χωρητικότητα      και μέχρι 200 κοχ δρχ.   40.000 (2)Από 201-3000 κοχ δρχ.  50.000 (3)Από 3001-6000 κοχ   »  70.000 (4)Από 6001-9000 κοχ   »  90.000 (5)Από 9001-12000 κοχ   » 110.000 (6)Από 12001 – 15000 κοχ   » 130.000 (7)Από 15001 κοχ και άνω   » 150.000 2.Τα πιο πάνω δικαιώματα αναπροσαρμόζονται 5% κάθε χρόνο. 3.Η ισχύς της απόφασης αυτής αρχίζει ένα μήνα μετά τη δημοσίευσή της στην Εφημερίδα της Κυβερνήσεως. 